APSTIPRINĀTS

Daugavpils pilsētas domes iepirkuma komisijas 2015.gada 11.decembrī

sēdē protokols Nr.1

Iepirkumu komisijas priekšsēdētāja

*\_\_\_\_\_\_\_\_\_\_* /J.Kornutjaka/

**Atklāta konkursa**

**„Pārtikas produktu piegāde Daugavpils pensionāru sociālās apkalpošanas teritoriālajam centram”**

**(iepirkuma identifikācijas numurs DPD 2015/149)**

**nolikums**

Daugavpilī, 2015

# **Vispārīgā informācija**

## **Iepirkuma identifikācijas numurs**

DPD 2015/149.

Iepirkumu organizē ar Daugavpils pilsētas domes izpilddirektores 2015.gada 9.decembra rīkojumu Nr.342 izveidota iepirkuma komisija.

## **Pasūtītājs:**

1.2.1. **Pasūtītājs, kurš veic iepirkumu citu pasūtītāju vajadzībām:** Daugavpils pilsētas dome, reģistrācijas Nr.90000077325, Kr.Valdemāra iela 1, Daugavpils, Latvija, LV-5401 (turpmāk – Pasūtītājs).

**1.2.2. Pasūtītājs, kuru vajadzībām tiek veikts iepirkums:**

1.2.2.1. Daugavpils pensionāru sociālās apkalpošanas teritoriālais centrs, nodokļu maksātāja reģistrācijas Nr.90000065913, 18.novembra iela 354a, Daugavpils, Latvija, LV-5413.

## **Piegādātājs**

Fiziskā vai juridiskā persona, šādu personu apvienība jebkurā to kombinācijā, kas piegādā tirgū pārtikas preces.

## **Pretendents**

Pretendents ir piegādātājs, kurš ir iesniedzis piedāvājumu.

## **Iepirkuma procedūras veids**

Atklāts konkurss.

## **Informācijas apmaiņa**

* + 1. Informācijas apmaiņa starp Pasūtītāju un/vai iepirkuma komisiju un Piegādātājiem un/vai Pretendentiem notiek rakstveidā - pa pastu, faksu vai e-pastu, izmantojot ar drošu elektronisko parakstu.
		2. Elektroniski nosūtītai informācijai ir tikai informatīvs raksturs.

## **Iespējas iepazīties ar konkursa nolikumu**

## Atklāta konkursa „Pārtikas produktu piegāde Daugavpils pensionāru sociālās apkalpošanas teritoriālajam centram” (turpmāk tekstā – atklāts konkurss) nolikums, tā grozījumi, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja mājas lapā internetā: [www.daugavpils.lv](http://www.daugavpils.lv)

* + 1. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja mājas lapā internetā: [www.daugavpils.lv](http://www.daugavpils.lv)
		2. Ar atklāta konkursa nolikuma papīrformātu līdz atklāta konkursa nolikuma 1.8.1.apakšpunktā minētā piedāvājumu iesniegšanas termiņa beigām var iepazīties pie Pasūtītāja pārstāvja darba dienās:

|  |  |
| --- | --- |
| Pirmdiena | 08.00 – 12.00, 13.00 – 18.00 |
| OtrdienaTrešdiena Ceturtdiena | 08.00 – 12.00, 13.00 – 17.00 |
| Piektdiena | 08.00 – 12.00, 13.00 – 16.00 |

 Daugavpils pilsētas domē, 308. kab., Kr.Valdemāra ielā 1, Daugavpilī.

Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

## **Piedāvājuma iesniegšanas vieta, datums, laiks un kārtība**

* + 1. Piedāvājumi jāiesniedz personīgi vai nosūtot pa pastu uz adresi: Daugavpils pilsētas dome, Kr.Valdemāra ielā 1, Daugavpilī, LV-5401, bet ne vēlāk kā līdz **2016.gada 29.janvārī plkst. 10.00.**Pasta sūtījumiem jābūt nogādātiem šajā punktā minētajā adresē līdz piedāvājumu iesniegšanas termiņam*.*
		2. Pasūtītājs piedāvājumu atdod vai nosūta neatvērtā veidā tā iesniedzējam, ja:
			1. piedāvājums būtiski neatbilst nolikuma 4.1.1.apakšpunktā minētajām prasībām, t. i. piedāvājuma iepakojums ir bojāts tādā apmērā, kas neļauj nodrošināt piedāvājuma satura anonimitāti līdz piedāvājumu atvēršanas sanāksmei vai iepakojuma noformējums un iesniegšanas veids neļauj to identificēt kā atklātam konkursam iesniegtu piedāvājumu;
			2. piedāvājums tiek iesniegts pēc 1.8.1.apakšpunktā norādītā piedāvājumu iesniegšanas beigu termiņa.
		3. **Piedāvājumu nodrošinājums:** netiek prasīts.

## **Piedāvājuma atvēršanas vieta, datums, laiks un kārtība**

* + 1. **Piedāvājumu atvēršanas sēde notiks 2016.gada 29.janvārī plkst. 10.00 Daugavpils pilsētas domē, Kr.Valdemāra ielā 1, Daugavpilī, 306.kabinetā.** Piedāvājumu atvēršanas sēde ir atklāta.
		2. Piedāvājumu atvēršanas sēdē iepirkuma komisija piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, katrā iepirkuma priekšmeta daļā kopējo piedāvāto līgumcenu un citas ziņas, kas raksturo piedāvājumu.
		3. Piedāvājumu atvēršanas sanāksmes protokolu ieinteresētajām personām iepirkuma komisija nosūta 3 (trīs) darba dienu laikā pēc pieprasījuma saņemšanas.

## **Iepirkuma komisijas kontaktpersona**

* + 1. Pasūtītāja kontaktpersona, kas ir tiesīga iepirkuma procedūras gaitā sniegt informāciju par procedūru:

Kristīne Šede, Centralizēto iepirkumu nodaļas juriste

Tālruņa numurs: 65404329,

Faksa numurs: 65421941

e-pasta adrese: kristine.sede@daugavpils.lv

* + 1. Ja ieinteresētais Piegādātājs laikus rakstiski pieprasa papildu informāciju par konkursa nolikumu, iepirkuma komisija to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, kas norādīts nolikuma 1.8.1.apakšpunktā.

# **Informācija par iepirkuma priekšmetu**

## **Iepirkuma priekšmets un apjoms**

## Pārtikas produktu piegāde Daugavpils pensionāru sociālās apkalpošanas teritoriālajam centram saskaņā ar Tehnisko specifikāciju – nolikuma 1. pielikums. CPV iepirkumu klasifikatora kods: [15000000-8](http://www.iub.gov.lv/iubcpv/parent/473/clasif/main/) (galvenais priekšmets).

## Iepirkuma priekšmets ir sadalīts **18 (astoņpadsmit) daļās** (daļu nosaukumus skatīt 1.pielikumā “Tehniskā specifikācija-tehniskā un finanšu piedāvājuma forma”).

## **Pretendents var iesniegt piedāvājumu par vienu vai vairākām iepirkuma priekšmeta daļām**, ievērojot konkursa nolikumā, t. sk. Tehniskajās specifikācijās noteiktās prasības.

## Tehniskā specifikācija-tehniskā un finanšu piedāvājuma forma pievienota nolikuma 1.pielikumā, kas ir šī nolikuma neatņemama sastāvdaļa.

## Līgumslēdzēja iestāde (pircējs) iepirkuma priekšmeta visās 18 daļās: Daugavpils pensionāru sociālās apkalpošanas teritoriālais centrs, nodokļu maksātāja reģistrācijas Nr.90000065913, 18.novembra iela 354a, Daugavpils, Latvija, LV-5413.

## **Līguma izpildes laiks un vieta**

* + 1. Iepirkumā paredzamais izpildes termiņš – **12 (divpadsmit) mēneši** no līguma spēkā stāšanās dienas.
		2. Līguma izpildes vieta – Daugavpils pilsētas administratīvā teritorija. Preču piegādes vieta un adrese, saskaņā ar loģistikas plānu, visās 18 daļās ir Daugavpils pensionāru sociālās apkalpošanas teritoriālais centrs, 18.novembra iela 354a, Daugavpils, Latvija, LV-5413.

# **Prasības pretendentiem**

## **Publisko iepirkumu likuma 39.1 panta pirmās daļas nosacījumi Pretendenta dalībai atklātā konkursā:**

* + 1. Pretendents vai persona, kura ir Pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīta par vainīgu jebkurā no šādiem noziedzīgiem nodarījumiem (izņemot Publisko iepirkumu likuma 39.1 panta ceturtās daļas 1. punktā noteikto gadījumu): a) kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana, b) krāpšana, piesavināšanās vai noziedzīgi iegūtu līdzekļu legalizēšana, c) izvairīšanās no nodokļu un tiem pielīdzināto maksājumu nomaksas, d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
		2. Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā: a) viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības teritorijā uzturas nelikumīgi, b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu (izņemot Publisko iepirkumu likuma 39.1 panta ceturtās daļas 1. un 2. punktā noteiktos gadījumus);
		3. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa veidošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Pretendentu ir atbrīvojusi no naudas soda vai naudas sodu samazinājusi (izņemot Publisko iepirkumu likuma 39.1 panta ceturtās daļas 2. punktā noteikto gadījumu);
		4. nav pasludināts Pretendenta maksātnespējas process, nav apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai Pretendents netiek likvidēts (Pasūtītājs Publisko iepirkuma likuma 39.1 panta otrajā daļā noteiktajos gadījumos var lemt par pretendenta neizslēgšanu no iepirkuma procedūras saskaņā ar šo punktu);
		5. saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka pretendentam dienā, kad paziņojums par līgumu publicēts Iepirkumu uzraudzības biroja mājaslapā, vai dienā, vai pretendentam, attiecībā uz kuru pieņemts lēmums par iespējamu līguma slēgšanas tiesību piešķiršanu, šā lēmuma pieņemšanas dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		6. Pretendents nav sniedzis nepatiesu informāciju, lai apliecinātu atbilstību šī nolikuma 3.1.1. – 3.1.5. punktā noteiktajām prasībām vai saskaņā ar Publisko iepirkumu likumu atklāta konkursa nolikumā noteiktajām pretendentu kvalifikācijas prasībām un ir sniedzis visu pieprasīto informāciju.

## **Atbilstība profesionālās darbības veikšanai:**

* + 1. Pretendents ir reģistrēts atbilstoši normatīvo aktu prasībām.
		2. Pretendentam (t. sk. apakšuzņēmējiem un katram piegādātāju apvienības dalībniekam) atbilstoši Pārtikas aprites uzraudzības likuma prasībām ir tiesības piedalīties pārtikas apritē kā tehniskajā piedāvājumā iekļauto pārtikas preču ražotājam un/ vai izplatītājam (*prasība attiecas uz pretendentiem, apakšuzņēmējiem, piegādātāju apvienības dalībniekiem, kuru darbība pakļauta Pārtikas aprites uzraudzības likuma prasībām*).

## **Prasības tehniskajām un profesionālajām spējām:**

* + 1. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transporta līdzekļi Pretendenta tehniskajā piedāvājumā noteikto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu;
		2. Pretendentam ir pieredze pārtikas produktu piegādē iestādēm – vēlams izglītības, veselības, sociālajā vai citā jomā pēdējo trīs gadu laikā.

## Atklāta konkursa 3.1.1. līdz 3.1.6. apakšpunktos ietvertie nosacījumi attiecas atsevišķi uz katru piegādātāju apvienības (t. sk. personālsabiedrības) dalībnieku (turpmāk tekstā - Saistītā persona).

## Atklāta konkursa 3.1.2. līdz 3.1.6. apakšpunktos ietvertie nosacījumi attiecas atsevišķi uz katru Pretendenta norādīto personu (apakšuzņēmēji), uz kuras iespējām Pretendents balstās, lai apliecinātu, ka tā kvalifikācija atbilst atklāta konkursa nolikumā noteiktajām prasībām (turpmāk tekstā - Saistītā persona).

# **Prasības piedāvājumiem**

## **Piedāvājuma noformējuma prasības:**

* + 1. Piedāvājuma iesniegšana:
			1. Piedāvājumu papīrformātā jāievieto slēgtā aizzīmogotā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.
			2. Uz aploksnes/iepakojuma jānorāda:
				1. Piedāvājums atklātam konkursam „ Pārtikas produktu piegāde Daugavpils pensionāru sociālās apkalpošanas teritoriālajam centram” (iepirkuma identifikācijas Nr. DPD 2015/149)
				2. Norāde **„Neatvērt pirms 2016.gada 29.janvārim plkst. 10:00”**.
			3. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
		2. Piedāvājuma sagatavošana:
			1. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno Pretendenta vadītāja vai pilnvarotas personas (pievienojama pilnvara) apstiprināts tulkojums latviešu valodā.
			2. Visām piedāvājumā iekļautajām dokumentu kopijām jābūt Pretendenta vadītāja vai pilnvarotās personas parakstītām.
			3. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
			4. Pretendents drīkst iesniegt tikai **1 (vienu) piedāvājuma variantu**.
			5. Piedāvājumā jāietver:
				1. ***Pieteikums par piedalīšanos konkursā***, kas sagatavots atbilstoši 2. pielikumā norādītajai formai;
				2. ***Pretendentu atlases dokumenti*** (skat. 4.2. punktu);
				3. Pretendenta vadītāja vai pilnvarotās personas (pievienojama pilnvara) parakstīts ***Tehniskais un Finanšu piedāvājums*** (skat. 4.3. punktu);
				4. Elektroniskais datu nesējs (CD) ar Tehnisko un Finanšu piedāvājumu elektroniskā formā. Finanšu piedāvājumam jābūt veidotam xls. faila formātā, **tabulu šūnās ievadot visus skaitļus ar ne vairāk kā 2 decimālzīmēm aiz komata.**
		3. Piedāvājuma noformēšana:
			1. Pretendents piedāvājumu iesniedz 1 (vienā) oriģinālā eksemplārā.
			2. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
			3. Piedāvājuma oriģinālam jābūt sagatavotam papīrformātā:
				1. cauršūtam (cauršūšanas tehnoloģijai jānovērš iespēja izņemt, pievienot vai aizvietot piedāvājuma lapas);
				2. ar secīgi numurētām lapām;
				3. ar pievienotu satura rādītāju.

## **Pretendentu atlases dokumenti:**

## Lai pārbaudītu Pretendenta atbilstību nolikuma 3.sadaļas „Prasības Pretendentiem” 3.2.2. un 3.3.punktos noteiktajām prasībām, Pretendentam jāiesniedz šādi pretendentu atlases dokumenti:

* + 1. Pārtikas un veterinārā dienesta (PVD) izsniegta reģistrācijas vai atzīšanas apliecība (kopija) vai izdruka no PVD mājas lapas par Pretendenta reģistrācijas vai atzīšanas fakta esamību, kas apliecina Pretendenta tiesības atbilstoši Pārtikas aprites uzraudzības likumam piedalīties pārtikas apritē kā Tehniskajā piedāvājumā piedāvāto preču ražotājam un/ vai izplatītājam (*prasība attiecas uz pretendentiem, kuru darbībai atbilstoši pārtikas aprites uzraudzības likuma prasībām ir nepieciešama reģistrācija PVD vai atzīšanas fakta saņemšana no PVD puses*).
		2. Apliecinājums, kas sagatavots atbilstoši nolikuma 3.pielikumā noteiktajai formai, par Pretendenta rīcībā (īpašumā (iesniedzot transportlīdzekļa tehniskās pases kopiju) vai nomā (iesniedzot nomu apliecinošu dokumentu-līguma kopiju) vai pamatojoties uz sadarbības līgumu (iesniedzot tā kopiju) esošajiem transporta līdzekļiem pretendenta tehniskajā piedāvājumā noteikto preču piegādei, nodrošinot vispārējo higiēnas un nemainīgu pārtikas produkta kvalitāti piegādes laikā.
		3. Pretendenta pieredzes apraksts (skat. 6.pielikumu) par pārtikas produktu piegādi iestādēm - vēlams izglītības, veselības, sociālajā vai citā jomā par pēdējiem trim gadiem, kuram pievienotas vismaz 2 (divas) pozitīvas atsauksmes.
		4. Ja Pretendents līguma izpildē iesaistīs apakšuzņēmējus, Pretendents iesniedz vienošanos ar apakšuzņēmējiem, informāciju kādas šī iepirkuma līguma daļas tiks nodotas izpildei apakšuzņēmējiem, nolikuma 4.2.1.punktā noteikto dokumentu par katru apakšuzņēmēju (ņemot vērā nolikuma 3.2.2.punktā noteikto kvalifikācijas prasību attiecībā uz apakšuzņēmējiem).
		5. Ja Pretendents ir piegādātāju apvienība (t. sk. personālsabiedrība), papildus jāiesniedz:
			1. visu apvienībā iesaistīto Piegādātāju vai Piegādātāju pilnvaroto personu parakstīti dokumenti, kas pierāda Piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību (t. sk. personālsabiedrību);
			2. informācija par to, kādu iepirkuma daļu (tai skaitā finansiālā izteiksmē) realizē katrs no Piegādātājiem;
			3. nolikuma 4.2.1. apakšpunktā norādīto dokumentu par katru no Piegādātājiem, ņemot vērā nolikuma 3.2.2. punktā noteikto kvalifikācijas prasību attiecībā uz piegādātāju apvienības dalībniekiem.
		6. **Pretendentam** kopā ar piedāvājumu **jāiesniedz izdrukas no Valsts ieņēmumu dienesta elektroniskās deklarēšanas sistēmas par pretendenta (attiecīga komersanta, kurš piedalās Iepirkumā) un tā piedāvājumā norādīto apakšuzņēmēju vidējām stundas tarifa likmēm profesiju grupās.** *Nosacījums neattiecas uz ārvalstu pretendentiem.*

## **Prasības Tehniskajam un Finanšu piedāvājumam:**

* + 1. Pretendenta Tehniskajam un Finanšu piedāvājumam jāatbilst nolikuma 1.pielikumā norādītajām Tehniskajām specifikācijām.
		2. Tehniskais un Finanšu piedāvājums jāsagatavo un jāiesniedz atbilstoši nolikuma 1.pielikumā norādītajai formai un aizpildīšanas paraugam. **Piedāvātajiem produktiem jāatbilst Tehniskajā specifikācijā norādītajām kvalitātes prasībām! Pretendenta piedāvātajiem produktiem ar paaugstinātu kvalitātes līmeni jāatbilst Nacionālajā pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām un jābūt atbilstoši sertificētiem, saskaņā ar Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” un Ministru kabineta 2009.gada 15.septembra noteikumiem Nr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, pievienojot minēto sertifikātu un citu dokumentu kopijas. Ja pretendents pats nav piedāvātā sertificētā produkta ražotājs (audzētājs), tas pievieno apliecinājumu par sadarbību vai sadarbības uzsākšanu ar ražotāju (audzētāju) (ko ar savu parakstu apstiprinājis arī ražotājs (audzētājs)), ja tiks noslēgts pārtikas produktu piegādes līgums ar pasūtītāju.**
		3. Finanšu piedāvājumā piedāvātajās cenās iekļaujamas visas ar Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.);
		4. Finanšu piedāvājumā visas cenas un summas jānorāda *euro*, aprēķinos jālieto cenas ar 2 (divām) decimālzīmēm aiz komata.
		5. Finanšu piedāvājumā norādītās cenas ir fiksētas visā līguma darbības laikā.
		6. Tehniskajam un Finanšu piedāvājumam jābūt Pretendenta vadītāja vai pilnvarotās personas (pievienojams pilnvaras oriģināls) parakstītam.

# **Piedāvājumu vērtēšana**

## Piedāvājumu noformējuma pārbaudi, Pretendentu atlasi un piedāvājumu vērtēšanu (turpmāk tekstā – Piedāvājumu vērtēšanu) iepirkuma komisija veic slēgtā sēdē.

## Piedāvājumu vērtēšanu iepirkuma komisija veic 4 (četros) posmos. Ja Pretendenta iesniegtais piedāvājums nekvalificējas kādā no zemāk norādīto posmu prasībām (izņemot 1.posmu, kur iepirkuma komisija izvērtē konstatēto neatbilstību būtiskumu iepirkuma nolikuma prasībām), tas tiek noraidīts/izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts). *Atklātā konkursā iepirkuma komisija, uzsākot piedāvājumu vērtēšanu, pārbauda, vai attiecībā uz katru Pretendentu (t. sk. Publisko iepirkumu likuma 39.1 panta pirmās daļas 7., 8. un 9. punktā minēto personu) neattiecas Publisko iepirkumu likuma (PIL) 39.1 panta pirmajā daļā minētie izslēgšanas nosacījumi (sk.**nolikuma 8.sadaļu „Publisko iepirkumu likuma 39.1 panta pirmās daļas izslēgšanas nosacījumu pārbaude”).* Piedāvājumu izvērtēšanas posmi:

* + 1. **1. posms – Piedāvājumu noformējuma pārbaude**

Iepirkuma komisija pārbauda, vai piedāvājums sagatavots un noformēts atbilstoši nolikuma 4.1.2. un 4.1.3.punktā norādītajām prasībām.

* + 1. **2. posms – Pretendentu atlase**

Iepirkuma komisija novērtē, vai iesniegtie pretendentu atlases dokumenti un publiski pieejamās datu bāzēs pieejamā informācija apliecina Pretendenta atbilstību nolikuma 3.sadaļas „Prasības Pretendentiem” 3.2. - 3.3.punktos norādītajām prasībām.

* + 1. **3. posms – Tehnisko piedāvājumu atbilstības pārbaude**

Iepirkuma komisija novērtē, vai tehniskais piedāvājums atbilst nolikuma 4.3.punktā un nolikuma 1.pielikumā norādītajām prasībām.

* + 1. **4. posms – Piedāvājumu vērtēšana:**
			1. Iepirkuma komisija izvērtē, vai Pretendenta iesniegtais finanšu piedāvājums atbilst atklāta konkursa nolikuma 4.3.punktā noteiktajām prasībām, un pārbauda, vai finanšu piedāvājumā nav aritmētiskās kļūdas (nolikuma 6.sadaļa „Aritmētisko kļūdu labošana”);
			2. Iepirkuma komisija pārbauda, vai piedāvājums nav nepamatoti lēts (nolikuma 7.sadaļa „Nepamatoti lēta piedāvājuma noteikšana”);
			3. Iepirkuma komisija no visiem iepriekšējo izvērtēšanas posmu prasībām atbilstošajiem piedāvājumiem katrā iepirkuma priekšmeta daļā nosaka saimnieciski visizdevīgāko piedāvājumu saskaņā ar Saimnieciski visizdevīgākā piedāvājuma noteikšanas kārtību (nolikuma 4.pielikums);
			4. Iepirkuma komisija pārbaudi par PIL 39.1 panta pirmās daļas 5.punktā minētā pretendentu izslēgšanas gadījumu esamību veic arī attiecībā uz katru pretendentu, kuram būtu piešķiramas līguma slēgšanas tiesības, pirms tam, kad ir pieņemts lēmums par līguma slēgšanas tiesību piešķiršanu *(sk. Nolikuma 8.sadaļu)*.
			5. Iepirkumu komisija, ņemot vērā veiktās parbaudes rezultātus, pieņem lēmumu par Pretendenta atzīšanu par atklāta konkursa uzvarētāju un līguma slēgšanas tiesību piešķiršanu attiecīgajā daļā.

## Gadījumā, ja:

* + 1. piedāvājums neatbilst kādai atklāta konkursa nolikumā noteiktajai prasībai;
		2. piedāvājums tiek atzīts par nepamatoti lētu;
		3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		4. Pretendents, kuram būtu piešķiramas līguma slēgšanas tiesības,iepirkuma komisijas noteiktajā termiņā nav iesniedzisatklāta konkursa nolikuma 8.3.2., 8.4. un 8.6. apakšpunktā minētos dokumentus;
		5. piedāvājumu izvērtēšanas laikā Pretendents savu piedāvājumu atsauc,

iepirkuma komisija turpmāk šo piedāvājumu neizskata un attiecīgo Pretendentu noraida/izslēdz no turpmākās dalības atklātā konkursā.

# **Aritmētisko kļūdu labošana**

## Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu.

## Ja iepirkuma komisija piedāvājumā konstatē aritmētiskās kļūdas, tā šīs kļūdas izlabo.

## Par kļūdu labojumu un laboto piedāvājuma summu iepirkuma komisija paziņo Pretendentam, kura piedāvājumā pieļautās kļūdas labotas.

## Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā labotās kļūdas.

# **Nepamatoti lēta piedāvājuma noteikšana**

* 1. Ja piedāvājums konkrētam publiskam piegādes līgumam ir nepamatoti lēts, pasūtītājs pirms šā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.
	2. Pasūtītājam ir pienākums izvērtēt, vai piedāvājums nav nepamatoti lēts, ja tas konstatē, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai. Pasūtītājs pieprasa, lai pretendents kopā ar piedāvājumu iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās.
	3. Detalizētais paskaidrojums īpaši var attiekties uz:

1) ražošanas procesa vai sniedzamo pakalpojumu izmaksām;

2) izraudzītajiem tehniskajiem risinājumiem un īpaši izdevīgajiem preču piegādes sniegšanas apstākļiem, kas ir pieejami pretendentam;

3) piedāvāto, preču īpašībām un oriģinalitāti;

4) darba aizsardzības noteikumu un darba apstākļu atbilstību vietai, kur tiek piegādātas preces;

5) pretendenta iespējām saņemt komercdarbības atbalstu;

6) atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās.

* 1. Pasūtītājs, konsultējoties ar pretendentu, izvērtē visus šā nolikuma 7.3.punktā minētos faktorus. Pasūtītājs šā nolikuma 7.3.punkta 6.apakšpunktā minēto faktu izvērtēšanai pieprasa no Valsts ieņēmumu dienesta atzinumu par pretendenta un tā piedāvājumā norādīto apakšuzņēmēju darba ņēmēju vidējās stundas tarifa likmes pamatotību atbilstoši pretendenta un tā piedāvājumā norādīto apakšuzņēmēju veiktajai saimnieciskajai darbībai. Valsts ieņēmumu dienests, veicot nodokļu administrēšanas pasākumus, pārbauda vidējās stundas tarifa likmes pamatotību un sniedz atzinumu pasūtītājam 15 dienu laikā.
	2. Ja izvērtējot Pretendenta sniegto skaidrojumu un pēc konsultēšanās ar pretendentu, iepirkuma komisija konstatē, ka Pretendents nevar pierādīt, ka tam ir pieejami būtiski piedāvājuma nosacījumi, kas ļauj noteikt tik zemu cenu un konstatē, ka par norādīto cenu vispār nav iespējams izpildīt iepirkuma līguma nosacījumus, iepirkuma komisija atzīst piedāvājumu par nepamatoti lētu un turpmāk to neizskata.
	3. Ja pasūtītājs konstatē, ka piedāvājums ir nepamatoti lēts tāpēc, ka pretendents saņēmis valsts atbalstu, piedāvājumu pēc konsultācijām ar pretendentu var noraidīt, tikai pamatojoties uz to, ka pretendents nevar pasūtītāja noteiktā saprātīgā termiņā pierādīt, ka saņemtais komercdarbības atbalsts ir likumīgs. Ja pasūtītājs noraida piedāvājumu šā iemesla dēļ, tas informē Eiropas Komisiju un Iepirkumu uzraudzības biroju par piedāvājuma noraidīšanu un noraidīšanas iemeslu.

# **Publisko iepirkumu likuma 39.1 panta pirmās daļas izslēgšanas nosacījumu pārbaude**

## Iepirkuma komisija pārbauda, vai uz Pretendentu (t. sk. Publisko iepirkumu likuma 39.1 panta pirmās daļas 7., 8. un 9. punktā minēto personu) neattiecas Publisko iepirkumu likuma (PIL) 39.1 panta pirmajā daļā minētie izslēgšanas nosacījumi. Atklātā konkursā komisija pārbaudi veic attiecībā uz katru pretendentu, kad uzsāk piedāvājumu izvērtēšanu. Kā arī komisija pārbaudi par PIL 39.1 panta pirmās daļas 5.punktā minētā pretendentu izslēgšanas gadījumu esamību veic arī attiecībā uz katru pretendentu, kuram būtu piešķiramas līguma slēgšanas tiesības, pirms tam, kad ir pieņemts lēmums par līguma slēgšanas tiesību piešķiršanu.

## Lai pārbaudītu vai Latvijā reģistrēts vai patstāvīgi dzīvojošs Pretendents nav izslēdzams no dalības iepirkumu procedūrā PIL 39.1 panta pirmās daļas 1., 2. un 3. punktā minēto noziedzīgo nodarījumu un pārkāpumu dēļ (konkursa nolikuma 3.1.1. – 3.1.3. punktā minētie nosacījumi Pretendenta dalībai atklātā konkursā), par kuriem attiecīgā PIL 39.1 panta pirmajā daļā minētā persona sodīta Latvijā, kā arī PIL 39.1 panta pirmās daļas 4. un 5. punktā minēto faktu dēļ (konkursa nolikuma 3.1.4. – 3.1.5. punktā minētie nosacījumi Pretendenta dalībai atklātā konkursā), Pasūtītājs, kā arī piegādātājs par sevi, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

* + 1. par PIL 39.1 panta pirmās daļas 1., 2. un 3. punktā minētajiem pārkāpumiem un noziedzīgajiem nodarījumiem – no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot Pretendenta un citu PIL 39.1 panta pirmajā daļā minēto personu piekrišanu;
		2. par PIL 39.1 panta pirmās daļas 4. punktā minētajiem faktiem – no Uzņēmumu reģistra;
		3. par PIL 39.1 panta pirmās daļas 5. punktā minēto faktu – no Valsts ieņēmumu dienesta (VID). Pasūtītājs minēto informāciju no VID ir tiesīgs saņemt, neprasot Pretendenta un citu PIL 39.1 panta pirmajā daļā minēto personu piekrišanu.

## Atkarībā no nolikuma 8.2.3. punktā minētās pārbaudes rezultātiem, iepirkuma komisija:

* + 1. neizslēdz Pretendentu no turpmākās dalības iepirkuma procedūrā, ja konstatē, ka saskaņā ar VID administrēto nodokļu (nodevu) parādnieku datu bāzē esošajiem aktuālajiem datiem Pretendentam, kā arī PIL 39.1 panta 7., 8. un 9. punktā minētajai personai (Saistītā persona) nav VID administrēto nodokļu parādi, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai PIL 39.1 panta pirmās daļas 7., 8. un 9.punktā minētajai personai (saistītā persona) dienā, kad paziņojums par līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam, kā arī PIL 39.1 panta pirmās daļas 7., 8. un 9.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs kandidātu vai pretendentu izslēdz no dalības iepirkumā.
	1. Lai pārbaudītu, vai uz ārvalstī reģistrētu vai pastāvīgi dzīvojošu kandidātu vai pretendentu, vai PIL 39.1 panta pirmās daļas 7., 8. un 9.punktā minēto personu, kas reģistrēta vai pastāvīgi dzīvo ārvalstī, nav attiecināmi šā panta pirmajā daļā noteiktie izslēgšanas nosacījumi, pasūtītājs, izņemot šā panta vienpadsmitajā daļā minēto gadījumu, pieprasa, lai kandidāts vai pretendents iesniedz attiecīgās kompetentās institūcijas izziņu, kas apliecina, ka uz kandidātu vai pretendentu, vai PIL 39.1 panta pirmās daļas 7., 8. un 9.punktā minēto personu neattiecas šā panta pirmajā daļā minētie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais kandidāts vai pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
	2. Nolikuma 8.4. punktā noteikto nepiemēro tām PIL 39.1 panta pirmās daļas 7., 8. un 9.punktā minētajām personām, kuras ir reģistrētas Latvijā vai pastāvīgi dzīvo Latvijā un ir norādītas Pretendenta iesniegtajā pieteikumā vai piedāvājumā. Šādā gadījumā pārbaudi veic saskaņā ar atklāta konkursa nolikuma 8.2. punktu.
	3. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 39.1 panta pirmajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz pretendentu neattiecas PIL 39.1 panta pirmajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas PIL 39.1 panta pirmajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
	4. Pēc nolikuma 8.2. - 8.6.apakšpunktos minēto pārbaužu veikšanas iepirkuma komisija pieņem lēmumu par Pretendenta noteikšanu par uzvarētāju atklāta konkursā vai izslēgšanu no turpmākās dalības atklātā konkursā;
	5. Ja Pretendents tiek izslēgts no dalības atklātā konkursā, iepirkuma komisija rīkojas saskaņā ar nolikuma 5.2.4.3. un 5.2.4.4. apakšpunktu – attiecīgajā iepirkuma priekšmeta daļā nosaka nākamo saimnieciski visizdevīgāko piedāvājumu un veic pārbaudi atbilstoši nolikuma 5.2.4.4.apakšpunkta prasībām.

# **Lēmuma izziņošana un līguma slēgšana**

## Iepirkuma komisija saskaņā ar nolikuma 5.sadaļā noteikto kārtību katrā iepirkuma priekšmeta daļā nosaka saimnieciski visizdevīgāko piedāvājumu un pieņem lēmumu par iepirkuma līguma slēgšanu ar Pretendentu, kura piedāvājums atzīts par saimnieciski visizdevīgāko piedāvājumu.

## Iepirkuma komisija 3 (trīs) darbdienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.

## Iepirkuma komisija ne vēlāk kā 3 (trīs) darbdienu laikā pēc Pretendentu informēšanas saskaņā ar Publisko iepirkumu likuma 32.panta otro daļu iesniedz publicēšanai paziņojumu par iepirkuma procedūras rezultātiem, ja pieņemts lēmums par iepirkuma līguma noslēgšanu vai iepirkuma procedūras izbeigšanu vai pārtraukšanu. Ja nav iesniegts neviens piedāvājums, paziņojumu par iepirkuma procedūras rezultātiem iesniedz publicēšanai 3 (triju) darbdienu laikā pēc tam, kad pieņemts lēmums par iepirkuma procedūras izbeigšanu vai pārtraukšanu.

## Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām (10 dienas pēc dienas, kad Publisko iepirkumu likuma 32.pantā minētā informācija nosūtīta visiem Pretendentiem pa faksu vai elektroniski, izmantojot drošu elektronisko parakstu, vai nodota personiski un papildus viena darbdiena vai 15 dienas pēc dienas, kad Publisko iepirkumu likuma 32.pantā minētā informācija nosūtīta kaut vienam pretendentam pa pastu un papildus viena darbdiena), ja Iepirkumu uzraudzības birojā nav Publisko iepirkumu likuma 83.pantā noteiktajā kārtībā iesniegts iesniegums par iepirkuma procedūras pārkāpumiem.

## Paziņojumā, ko Pasūtītājs nosūta noraidītajam Pretendentam, tiek norādīts detalizēts pamatojums, saskaņā ar Publisko iepirkumu likuma 32.pantu.

## Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija pieņem lēmumu slēgt līgumu ar nākamo Pretendentu, kura piedāvājums ir saimnieciski visizdevīgākais vai pārtraukt atklātu konkursu, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, bet tas atsakās līgumu slēgt, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

## Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, iepirkuma komisija pieņem lēmumu pārtraukt atklātu konkursu, neizvēloties nevienu piedāvājumu.

# **Iepirkuma komisijas tiesības un pienākumi**

## Piedāvājumu izvērtēšanā iepirkuma komisijai ir tiesības pieaicināt ekspertus.

## Iepirkuma komisijai ir tiesības pieprasīt, lai Pretendents rakstiski precizē informāciju par savu piedāvājumu, kā arī uzrāda iesniegto dokumentu kopiju oriģinālus vai apliecinātas kopijas, ja tas nepieciešams piedāvājuma izvērtēšanai.

## Iepirkuma komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī ir tiesības pieprasīt nepieciešamo informāciju Pretendentam, kuram būtu piešķiramas līguma slēgšanas tiesības.

## Iepirkuma komisijai ir tiesības izdarīt grozījumus konkursa nolikumā, nosūtot par to paziņojumu Iepirkumu uzraudzības birojam, kas tiek ievietots internetā un publicēts Publisko iepirkumu likumā noteiktajā kārtībā. Ja iepirkuma komisija izdarījusi grozījumus atklāta konkursa nolikumā, tā ievieto informāciju par grozījumiem pasūtītāja mājas lapā internetā, kurā ir pieejams konkursa nolikums, ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.

## Iepirkuma komisijai ir tiesības normatīvajos aktos paredzētajos gadījumos izbeigt iepirkuma procedūru bez līguma noslēgšanas.

## Iepirkuma komisijai ir tiesības lemt par atklāta konkursa termiņa pagarinājumu.

## Ja ieinteresētais piegādātājs ir laikus pieprasījis papildu informāciju par atklāta konkursa nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām

## Iepirkuma komisijas pienākums ir vienlaikus ar papildu informācijas nosūtīšanu Piegādātājam, kas uzdevis jautājumu, ievietot šo informāciju Pasūtītāja interneta mājas lapā, kurā ir pieejams atklāta konkursa nolikums, norādot arī uzdoto jautājumu.

## Iepirkuma komisijas pienākums ir pasūtītāja interneta vietnē publicēt informāciju par piedāvājumu atvēršanas sanāksmes atcelšanu, neatverot iesniegtos piedāvājumus, ja Iepirkumu uzraudzības birojā ir iesniegts iesniegums attiecībā uz prasībām, kas iekļautas atklāta konkursa nolikumā vai paziņojumā par līgumu. Ja Iepirkumu uzraudzības biroja iesniegumu izskatīšanas komisija pieņem lēmumu atļaut slēgt iepirkuma līgumu un atstāt spēkā atklāta konkursa nolikumā noteiktās prasības vai administratīvā lieta tik izbeigta, iepirkuma komisija pasūtītāja interneta vietnē publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja Iepirkumu uzraudzības biroja iesniegumu izskatīšanas komisija pieņem lēmumu aizliegt slēgt iepirkuma līgumu un atcelt iepirkuma procedūras dokumentos noteiktās prasības, pasūtītājs neatver iesniegtos piedāvājumus un nosūta vai atgriež tos atpakaļ pretendentiem.

## Iepirkuma komisijas pienākums ir izskatīt Pretendentu piedāvājumus, novērtēt to atbilstību nolikuma prasībām un tiesības noteikt konkursa uzvarētāju.

## Iepirkuma komisijas pienākums ir rakstiski informēt visus Pretendentus par konkursa rezultātiem pēc lēmuma pieņemšanas.

# **Pretendenta tiesības un pienākumi**

## Pretendentam, iesniedzot piedāvājumu, ir pienākums ievērot visus konkursa nolikumā minētos nosacījumus.

## Pretendentam ir pienākums lūgumus pēc jebkāda veida paskaidrojumiem iesniegt Pasūtītājam rakstveidā.

## Pretendentam ir pienākums rakstveidā iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā noteiktos dokumentus, ja iepirkuma komisija to pieprasa.

## Pretendentam, iesniedzot piedāvājumu, ir tiesības pieprasīt apliecinājumu tam, ka piedāvājums saņemts

##  Piegādātājam ir tiesības ierosināt, lai tiek rīkota ieinteresēto piegādātāju sanāksme. Pasūtītājs rīko ieinteresēto piegādātāju sanāksmi, ja ne vēlāk kā 20 dienas pirms piedāvājumu atvēršanas dienas ir saņēmis vismaz divu ieinteresēto piegādātāju priekšlikumu rīkot ieinteresēto piegādātāju sanāksmi. Sanāksmi rīko ne vēlāk kā 10 dienas pirms piedāvājumu atvēršanas un informāciju par sanāksmi ievieto pasūtītāja interneta vietnē vismaz piecas dienas iepriekš. Pasūtītājs sniedz papildu informāciju un atbild uz sanāksmes laikā uzdotajiem jautājumiem.

## Pretendentam ir tiesības pārsūdzēt iepirkuma komisijas pieņemto lēmumu Publisko iepirkumu likumā noteiktajā kārtībā.

## Pretendentam ir tiesības iesniegt iesniegumu par konkursa nolikumā iekļautajām prasībām Iepirkumu uzraudzības birojam ne vēlāk kā 10 (desmit) dienas pirms piedāvājuma iesniegšanas termiņa beigām.

# **Līguma projekts un līguma izpildes saistību nodrošinājums**

## Ar konkursā izraudzīto Pretendentu tiks slēgts līgums saskaņā ar nolikuma 5.pielikumā pievienoto līguma projektu, kas ir šī nolikuma neatņemama sastāvdaļa.

## Iepirkuma līgums tiks izstrādāts, pamatojoties uz konkursa nolikumu un konkursa uzvarētāja piedāvājumu.

## **Līguma saistību izpildes nodrošinājums:**

##  **Pretendentam, kuram tiks piešķirtas līguma slēgšanas tiesības, jāiesniedz pasūtītājam, kura vajadzībām tiek veikts iepirkums jeb līgumslēdzējam līguma saistību izpildes nodrošinājums** (paraugs līguma 1.pielikumā) **bankas garantijas vai apdrošināšanas sabiedrības polises veidā par 12.3.2.apakšpunktā noteikto summu.** Ja līguma izpildes nodrošinājums netiek iesniegts, līgums nestājas spēkā un uzskatāms par pretendenta atteikšanos no līguma izpildes Publisko iepirkumu likuma 56.panta piektās daļas izpratnē. Šādā gadījumā pasūtītājs ir tiesīgs noslēgt līgumu ar nākamo pretendentu, kurš piedāvājis saimnieciski visizdevīgāko piedāvājumu vai pārtraukt iepirkumu.

## Līguma saistību izpildes nodrošinājuma summa ir noteikta 5 % (piecu procentu) apmērā no līguma kopējās summas daļā bez PVN.

## Līguma saistību izpildes nodrošinājums ir spēkā līdz līguma saistību pilnīgai izpildei.

## Nodrošinājuma devējs izmaksā pasūtītājam, kura vajadzībām tiek veikts iepirkums jeb līgumslēdzējam, pretendenta iemaksāto līguma nodrošinājuma summu/summas daļu, ja pretendents nepilda līgumā paredzētās saistības vai atsakās no līguma izpildes pirms līguma termiņa beigām.

# **Tiesību akti, kas regulē iepirkuma veikšanu**

## LR Publisko iepirkumu likums.

# **Pielikumu saraksts**

Šim nolikumam ir pievienoti 6 (seši) pielikumi, kas ir tā neatņemamas sastāvdaļas:

1. *pielikums: Tehniskā specifikācija-tehniskā un finanšu piedāvājuma forma;*
2. *pielikums: Pieteikums par piedalīšanos iepirkumā ( forma);*
3. *pielikums: Apliecinājums (forma) par pārtikas produktu piegādēs izmantojamo transportlīdzekļu atbilstību;*
4. *pielikums: Saimnieciski visizdevīgākā piedāvājuma noteikšanas kārtība;*
5. *pielikums: Līguma projekts;*
6. *pielikums: Pieredzes apraksta (forma).*